**Zmluva o dielo**

**uzavretá v zmysle § 536 a nasl. Obchodného zákonníka**

**I. Zmluvné strany:**

1. Objednávateľ: **Správa mestskej zelene v Košiciach**

Rastislavova 79,040 0l Košice-Juh

Príspevková organizácia zriadená Mestom Košice , na základe

Zriaďovateľskej listiny zo dňa 11.11.2004

v zastúpení : Ing. Marta Popríková – poverená zastupovaním štatutárneho orgánu

bank. spojenie : Prima banka Slovensko a.s.

č. účtu : IBAN:SK60 5600 0000 0004 4386 8001

IČO : 17 078 202

DIČ : 2021157556

IČ DPH : SK2021157556

2. Zhotoviteľ: **xx**

xx

v zastúpení :

bank. spojenie :

č. účtu

IČO :

DRČ :

IČ DPH :

**II. Preambula**

 Podkladom pre uzatvorenie tejto zmluvy je výsledok verejnej súťaže (podlimitná zákazka) – „**XIV. etapa rekonštrukcie horizontálnych vrtov a objektov stabilizujúcich sídlisko Dargovských hrdinov v Košiciach**“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**III. Predmet zmluvy**

 Predmetom zmluvy je záväzok zhotoviteľ vykonať pre objednávateľa dielo „**XIV. etapa rekonštrukcie horizontálnych vrtov a objektov stabilizujúcich sídlisko Dargovských hrdinov v Košiciach**“ v súlade s cenovou ponukou zhotoviteľa, ktorá tvorí neoddeliteľnú súčasť tejto zmluvy a spracovanou projektovou dokumentáciou a záväzok objednávateľ prevziať zhotovené dielo, zaplatiť dohodnutú cenu a poskytnúť zhotoviteľovi potrebnú súčinnosť.

Konkrétne sa jedná o rekonštrukciu stavebných objektov:

* SO – 01: HV - 308
* SO – 02: HV - 309,
* SO – 03: HV – 309A,
* SO – 04: HV – 385,
* SO – 05: HV – 385A,
* SO – 06: HV – 386,
* SO – 07: HV – 331,
* SO – 08: HV – 331B,
* SO – 09: HV - 331C,
* SO – 10: HV – 331D,
* SO – 11: Odvodnenie SO – 07 až SO – 10.

**IV. Termín a spôsob plnenia zmluvy**

1. Termín plnenia predmetu zmluvy podľa článku III.je nasledovný:

**zahájenie prác: október 2019** (po právoplatnom stavebnom povolení)

 **ukončenie prác: december 2021**

 Miesto uskutočnenia prác : Mestská časť Košice – Dargovských hrdinov.

2. Zhotoviteľ je povinný pred zahájením prác zdokumentovať skutkový stav v blízkosti nadzemných stavieb, jednoduchých stavieb, hospodárskych budov a sadových úprav. Práce realizovať tak, aby bol navrátený ich pôvodný stav, ktorý bol pred začatím stavebných prác.

3. Zhotoviteľ je povinný denne zaznamenávať do stavebného denníka vykonané práce a ostatné náležitosti vyplývajúce z realizačnej činnosti.

4. Zhotoviteľ je povinný vyzvať zástupcu objednávateľa k prevzatiu jednotlivých ukončených vrtov za účelom preukázania projektovanej dĺžky.

5. Zhotoviteľ je povinný dodržať sklon projektovaného vrtu a určiť spôsob merania sklonu.

6. Po vykonaní diela zhotoviteľ zabezpečí porealizačné zamerania celej stavby na základe skutočne vykonaných prác a vypracovanie realizačnej správy.

7. Po ukončení vrtov v jednotlivých staveniskách vyzve zhotoviteľ zástupcu objednávateľa k prevzatiu ukončeného stavebného objektu.

8. Zhotoviteľ je povinný spísať s objednávateľom zápisnicu o odovzdaní a prevzatí diela, ktorú podpíšu v deň ukončenia odovzdávacieho konania.

9. Zhotoviteľ je povinný dielo vykonať tak, že bude spĺňať všetky kvalitatívne požiadavky definované projektovou dokumentáciou, platnými EN STN a všeobecnými záväznými právnymi predpismi.

10.Vzhľadom k tomu, že práce sú realizované v zastavanom území, pri realizovaní je potrebné merať a graficky zdokumentovať priebeh subhorizontálného vrtu.

11.S ohľadom na životnosť vrtov (cca 10 rokov) je potrebné pri vrtných prácach použiť pažnice s hrúbkou steny min. 5 mm.

**V. Cena a platobné podmienky práce**

1. **Cena za predmet zmluvy je:**

 Cena bez DPH 20%00,00 €

 DPH 20%00,00 €

 **Cena za zhotovenie diela s DPH 20% 00,00 €**

2. Cena sa môže upravovať iba v prípade naviac prác, ktorých potreba vyplynula dodatočne (nepredvídané okolnosti), a len na základe súhlasu oboch zmluvných strán formou písomného dodatku, podľa príslušných záznamov v stavebnom denníku.

3. Skutočne vykonané práce odsúhlasené zástupcom objednávateľa v stavebnom denníku budú fakturované 1x mesačne.

4. Splatnosť faktúr je 30 dní od jej doručenia objednávateľovi.

5. Zhotoviteľ zodpovedá za to, že vystavené faktúry budú spĺňať náležitosti podľa zákona č. 222/2004 Z. z. o DPH. V prípade nesprávne vystavenej faktúry má objednávateľ právo faktúru vrátiť na prepracovanie, počas prepracovávania lehota splatnosti faktúry neplynie a začne plynúť odo dňa doručenia prepracovanej faktúry.

6. Zhotoviteľ do konečnej faktúry zahrnie všetky prípadné práce naviac, ktoré budú odsúhlasené obidvoma zmluvnými stranami počas realizácie, budú zapísané v stavebnom denníku a spracované formou dodatku k zmluve.

7. Zmluvné strany sa dohodli, že zhotoviteľ vyhotoví faktúru najneskôr do 10 pracovných dní od prevzatia diela.

**VI. Záruka**

1. Zhotoviteľ zodpovedá za to že dielo bude spĺňať požiadavky na akosť špecifikované v projektovej

 dokumentácii a súvisiacich platných technických normách.

2. Záručná doba je 5 rokov na vykonané práce.

3. Záruka na vykonané práce začína plynúť dňom odovzdania a prevzatia diela.

4. V prípade zistených vád diela v záručnej dobe, má objednávateľ právo požadovať a zhotoviteľ povinnosť odstrániť vady najneskôr do troch dni od uplatnenia písomnej reklamácie zo strany objednávateľa.

5. Zhotoviteľ je povinný odstrániť reklamované vady diela v lehote dohodnutej zmluvnými stranami s prihliadnutím na povahu vád, ak nebude lehota dohodnutá, je zhotoviteľ povinný odstrániť do 15 pracovných dní. Ak zhotoviteľ neodstráni vady diela riadne a včas, objednávateľ je oprávnený odstúpiť od zmluvy, pričom nárok objednávateľa na náhradu škody a na zmluvnú pokutu ostáva nedotknutý.

**VII. Zmluvné sankcie**

1. V prípade zhotoviteľom spôsobeného omeškania s plnením predmetu zmluvy podľa podmienok tejto zmluvy má objednávateľ právo požadovať od zhotoviteľa a zhotoviteľ má v takom prípade povinnosť uhradiť objednávateľovi zmluvnú pokutu z celkovej zmluvnej ceny diela vo výške 0,02 % z ceny diela, za každý deň omeškania.

2 V prípade omeškania objednávateľa s úhradou faktúry má zhotoviteľ právo požadovať od objednávateľa a objednávateľ povinnosť zaplatiť úrok z omeškania vo výške 0,02 % z omeškanej platby, za každý deň omeškania.

**VIII. Zodpovednosť a súčinnosť zhotoviteľa a objednávateľa, náhrada škody**

1. Zhotoviteľ sa zaväzuje odstrániť škody spôsobené zhotoviteľom tretej strane na vlastné náklady.

2. Zhotoviteľ sa zaväzuje zabezpečiť práce podľa projektu, práce ktoré nevie zabezpečiť sám, zabezpečí prostredníctvom poddodávateľov na svoje náklady bez navýšenia dohodnutej ceny.

3. Zhotoviteľ sa zaväzuje predmetné práce realizovať podľa príslušných všeobecných a rezortných predpisov týkajúcich sa bezpečnosti práce a ochrany zdravia.

4. Zhotoviteľ sa zaväzuje predmetné práce realizovať podľa príslušných všeobecných a rezortných predpisov týkajúcich sa bezpečnosti práce a ochrany zdravia. Po celú dobu realizácie diela zhotoviteľ zabezpečí bezpečnosť práce a prevádzky, dodržiavanie predpisov BOZP a požiarnej ochrany na pracovisku a ochrany životného prostredia. Zhotoviteľ zodpovedá za škody vzniknuté porušením týchto predpisov objednávateľovi alebo tretím osobám.

5. Zhotoviteľ je povinný bez zbytočného odkladu odstraňovať vady diela zistené a označené objednávateľom v priebehu realizácie.

6. Zhotoviteľ je povinný zamedziť prípadnej kontaminácii pôdy ropnými látkami a zabezpečí uzavretý okruh výplachového média.

7. Zhotoviteľ je povinný nakladať s odpadmi vzniknutými ich činnosťou, ktoré sú predmetom tejto zmluvy v súlade so zákonom č.233/2001 Z. z. o odpadoch v znení neskorších predpisov.

8. Zhotoviteľ sa zaväzuje do troch dní po ukončení diela resp. stavebného objektu stavenisko uviesť do pôvodného stavu.

9. Objednávateľ na požiadanie zhotoviteľa zabezpečí pred realizáciou vytýčenie podzemných sietí dotknutých výstavbou a dojedná miesto odberu elektrickej energie.

10.Objednávateľ sa zaväzuje zabezpečiť stavebné povolenie, ktoré doručí zhotoviteľovi pred termínom začatia prác.

11.Technický dozor objednávateľa bude vykonávať p. Viktor Biščák- zamestnanec Správy mestskej zelene v Košiciach .

**IX. Ukončenie zmluvného vzťahu**

1. Zmluva môže byť ukončená dohodou zmluvných strán, výpoveďou alebo odstúpením od zmluvy z dôvodu podstatného porušenia zmluvných podmienok. Nároky zmluvných strán vyplývajúce im z právnych predpisov tým nie sú dotknuté.

2.Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

3. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**X. Záverečné ustanovenia**

1. Zmluvu možno zmeniť alebo upraviť na základe dohody oboch zmluvných strán len písomnou formou podpísaním štatutárnych zástupcov oboch zmluvných strán.

2. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka platného v SR a všeobecne záväzných právnych predpisov SR.

3. Zmluvné strany sa zaväzujú, že všetky spory vyplývajúce z tejto zmluvy budú riešiť vzájomnými rokovaním o možnej dohode. Zmluvné strany sa dohodli, že vzťahy vzniknuté medzi zmluvnými stranami na základe tejto zmluvy sa podriadia slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.

4. Zmluva je vyhotovená v 4-och vyhotoveniach, z ktorých každá zmluvná strana obdrží po dve vyhotovenia.

5. Zmluvné strany prehlasujú, že si zmluvu riadne prečítali, jej obsahu rozumejú, uzavreli ju zo slobodnej vôle, čo potvrdzujú vlastnoručnými podpismi.

6. Príloha tejto zmluvy je Cenová ponuka zhotoviteľa, predložená vo verejnej súťaži, výkaz výmer, ktoré tvoria jej neoddeliteľnú súčasť.

7. Zmluva nadobúda platnosť dňom podpísania zmluvnými stranami, účinnosť nadobúda dňom nasledujúcom po dni jej zverejnenia na webovej stránke objednávateľa www.smsz.sk.

V Košiciach, dňa

 Ing. Marta Popríková

–––––––––––––––––––––––––––––– ––––––––––––––––––––––––––––

 za zhotoviteľa za odberateľa